याची सुरुवात केली ती मुंबई भाजपचे अध्यक्ष आशिष शेलार यांनी. त्यांनी ट्वीट करत मनसेचे अध्यक्ष राज ठाकरे यांच्यावर टीका केली. 

"सोडून गेले नगरसेवक, सोडून गेले आमदार,

एकटे एकटे वाटले म्‍हणून स्‍वतःच्‍या काकांच्या नाही, जाणत्‍या राजाला गाठले,

पाठीवर हात ठेऊन नव्या भाषणाची स्क्रिप्‍ट हातात देऊन,

बारामतीच्‍या काकांनी "फक्त लढ" असे म्‍हटले.!!," असं ट्वीट शेलार यांनी केलं. 

त्यांचं हे ट्वीट मनसेचे अध्यक्ष राज ठाकरे यांना उद्देशून होतं. राज ठाकरे यांनी शिवाजी पार्कवरील मेळाव्यात पंतप्रधान नरेंद्र मोदींवर टीकेची झोड उठवली होती. त्याला प्रत्युत्तर म्हणून शेलार यांनी वरील ट्वीट केलं. 

त्यांच्या या ट्वीटला उत्तर म्हणून मनसेनं अधिकृत अकाऊंटवरून ट्वीट करत म्हटलं, 

"मोदीमित्रांची चैन झाली भारतीयांच्या कष्टावर,

चेंडूफळीचा खेळ तुमचा, बारामतीच्या उष्ट्यावर,

त्रिफळा उडवू मोदी-शहांचा, गोलाकार खेळाडू तुमचे थकतील,

काळजी करू नका शेलार भाऊ, बारावा गडी म्हणून तुम्हालाच साद घालतील." 

शेलार यांना उत्तर म्हणून विधान परिषदेतील विरोधी पक्षनेते धनंजय मुंडे यांनी कवितेच्या थाटात उत्तर दिलं. 

त्यांनी ट्वीट ... आणखी 4000 वर्णांसाठी लेख सुरू ठेवा:
करत म्हटलं की, 

"काय त्या भाजप मुंबई अध्यक्षाची दैना, मंत्रिपद दिलं जायना 

शिवसेनेविरोधात राबराब राबवले, पुन्हा त्यांच्या मांडीला मांडी लावून बसवले 

प्रत्येक बाबतीत मुख्यमंत्र्यांनी यांना फसवले, आता यांना यांच्यातलेच कवी 'आठवले'."

या सर्व नेत्यांच्या प्रतिक्रियेवर रामदास आठवले यांनी कवितेच्या माध्यमातून टिप्पणी केली आहे. ते म्हणतात,

"माझ्या कवितांची अनेक जण करत आहेत कॉपी,

पण ही सवय नाही तेवढी सोपी. 

गुजरातमध्ये आहे एक गाव वापी, 

परंतु राजकारणात कुणी असू नये पापी."

पुढे राज ठाकरे यांच्याविषयी ते म्हणतात, 

"शरद पवारांच्या बरोबर जरी गेले असले राज ठाकरे, 

तरी काँग्रेस-राष्ट्रवादीचे बीजेपीमध्ये अनेक येत आहेत बकरे. 

विरोधकांनी जास्त करू नयेत आमच्यासमोर नखरे, 

कारण एकत्र आले आहेत देवेंद्र फडणवीस आणि उद्धव ठाकरे."

धनंजय मुंडे यांच्यावरही त्यांनी कवितेच्या शैलीतून टीका केली. 

"आजचा दिवस असल्यामुळे संडे,

आता कविता करू लागले आहेत धनंजय मुंडे.

मी तर नेहमीच खात असतो अंडे,

म्हणून बीडमध्ये निवडून येणार आहेत प्रीतम मुंडे."

तर आशिष शेलार यांची बाजू सावरताना त्यांनी काँग्रेस आणि राष्ट्रवादीवर निशाणा साधला. ते म्हणतात,

"मंत्रीपद न मिळाल्यामुळे आशिष शेलार यांची झाली नाही दैना,

कारण त्यांच्यासमोर आहे नरेंद्र मोदींचा आयना.

राहुल गांधींकडे सध्या कुणीही जाईना, राष्ट्रवादीकडे कुणी पाहिना,

मग बघा कुणाची होत आहे दैना."

एकमेकांवर टीका करण्याच्या राजकारण्यांच्या या ट्रेंडविषयी आम्ही कवी अरुण म्हात्रे यांना विचारलं.

ते सांगतात, "हे जे काही चाललंय ते कवितेपुरतं मर्यादित आहे, इथपर्यंत ठीक आहे. भाषण नाही जमत तर चारोळ्यांच्या माध्यमातून टीका होते, ते इथपर्यंत ठीक आहे. पण यापुढे जाऊन परिस्थिती हातघाईवर येऊ नये, अशी माझी इच्छा आहे. एका अर्थानं हे बरं लक्षण म्हणायला पाहिजेत, कारण राजकारणी कवितेतून एकमेकांवर बाण मारत आहेत. परवा बीडमध्ये मारहाण झाली. त्यापेक्षा हे बरं आहे." 

"एकतर सगळ्यांच्या मनात खदखद आहे. ही खदखद आता राजकीय विचारधारांपुरती मर्यादित राहिलेली नाही. काही जण अत्यंत वैयक्तिक हेव्यादाव्यांवर आले आहेत. हे हेवेदावे काढण्यासाठी त्यांना दुसरा मार्ग नाहीये. चारोळ्यातल्या टोमण्यांतून ही मंडळी शांत होत असतील तर होऊ द्यावी. फक्त याचं पर्यवसन वाईट गोष्टीत होऊ नये," ते पुढे सांगतात. 

अरुण म्हात्रे पुढे...